
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra proiectului de Lege privind organizarea şi exercitarea profesiilor liberale



Biroul permanent al Camerei Deputaţilor a transmis, cu adresa nr. 259 din 28 iunie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind organizarea şi exercitarea profesiilor liberale.



În şedinţa din 3 noiembrie Comisia a analizat proiectul de lege şi a hotărât, cu unanimitate de voturi, să îi acorde aviz favorabil cu următoarele amendamente:

Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 15 – “ Consiliul uniunii naţionale este alcătuit din reprezentanţi ai fiecărie asociaţii teritoriale, potrivit normei de reprezentare stabilite prin statut, şi are următoarele atribuţii:

.................

g) reprezintă profesia în Parlament, în faţa comisiilor de specialitate sau în plen, cu prilejul discutării proiectelor de lege de modificare a prezentei legi sau a legii speciale care reglementează profesia, precum şi a legilor care reglementează aspectele fiscale ale exercitării profesiei”.
	    Domnul deputat Marţian Dan a propus modificarea şi completarea textului literei g) a art. 15, după cum urmează: 

   “g) atunci când este solicitat , reprezintă profesia în faţa comisiilor permanente ale Parlamentului cu  prilejul discutării proiectelor de lege care privesc reglementarea profesiei şi a anumitor aspecte de ordin fiscal ale exercitării acesteia”.

    Amendamentul a fost admis de membrii comisiei cu majoritate de voturi.
	    Legile de exercitare a unor profesiuni liberale, adoptate până în prezent, nu conţin astfel de reglementări imperative. În plus, reglementarea raporturilor Parlamentului cu subiecţi sociali care nu au drept de iniţiativă legislativă  este tratată în Regulamentele celor două Camere, care permit invitarea acestora atunci când se dezbat probleme ce-i interesează.

	2.
	    Art. 28 (2) – “Consiliul F.N.P.L. are următoarele atribuţii:

...................

d) sesizează persoanele şi instituţiile cu drept de iniţiativă legislativă în legătură cu necesitatea adoptării, modificării sau abrogării actelor normative referitoare la profesiile liberale; participă, în calitate de invitat, la dezbaterea acestor proiecte în comisiile de specialitate şi în plenul parlamentului”.
	    Domnii deputaţi Marţian Dan şi Tănase Tăvală au propus modificarea şi completarea literei d) a art. 28 după cum urmează:

    “d) sesizează persoanele şi instituţiile cu drept de iniţiativă legislativă în legătură cu necesitatea adoptării, modificării sau abrogării actelor normative referitoare la profesiile liberale; participă, când este invitat, la dezbaterea acestor proiecte în comisiile permanente ale Parlamentului”.

    Amendamentul a fost admis de membrii comisiei cu unanimitate de voturi.
	    Aceeaşi motivare ca la punctul anterior.


PREŞEDINTE,

Marţian Dan

